آغ آنا – تۆرک، تاتار، آلتای، یاکوت میفوْلوْژیلرینده دنیز ایلاهه‌سی. مۆختلیف تۆرک دیللرینده آک آنا، اۆرونگ ائنئ، شۇرا (سۇرا، سوْر) ائنئ اوْلاراق دا بیلینر. مغوللار ایسه ساگان (ساگاغان) ائجئ اوْلاراق خاطیرلایارلار. هله هئچ بیر شئی یارادیلمامیشکن و یالنیز اۇجسوز-بۇجاقسیز بیر سۇ وارکن، سوْنسوز سۇلاردان چێخاراق، تانری اۆلگئنه یاراتما ایلهامینی وئره‌رک سۇلارا تکرار بۇداقمیشدیر. اێشیقدان (جیسمانی اوْلمایان) بیر بدنی واردیر. باشیندا گۆجو ایشاره‌له‌یَن و تاجا بنزه‌ین ظریف بۇینوزلاری وار. آلت قیسیمینده دنیزقیزی کیمی چوْخ اۇزون بیر بالیق قۇیروغو مؤوجوددور. قۇیروغو یۆنگول ماویه‌‌ چالان بیر رنگده‌دیر. اطرافیندا دنیزاولدوزلاری گزر. حیاتین باشلانغیجینا دایر نه وارسا هامیسینا رۇح وئره‌رک حیات دؤورونو باشلاتمیشدیر. آرالیق دنیزینده یاشاییر. بعضی سؤیلنجلری، گئییک شکلینه گیرن سۇ آنا ایله گؤی تورکلرین آتاسی ائولنمیشدیر. مۆختلیف سؤیلنجلری همیشه دنیزدن چێخان وارلیق بیر مارال اوْلاراق بیلینیر. آغ رنگ سۇیو و تمیزلیگی ایشاره‌لر. یاقوتجاداکی اۆرونگ سؤزجویو آغ و گۆموش دئمکدیر. مغول دیلینده ائکهئ اۆرئنگ اوْلاراق بیلینر. مغوللارا گؤره ائکهئ خاتون، درینلیکلرده گلن پالچیغی بیر کاپلومباغانین کۆرگینه قوْیاراق یئر اۆزونو یاراتمیشدیر.